બીજી બાજુ ડોલર સામે રૂપિયામાં પણ સાધારણ મજબૂતાઇની ચાલ નોંધાઇ હતી અને તેના કારણે નવી લેવાલીના અભાવ વચ્ચે સોનામાં ૭૦૦ રૂપિયા કરતાં પણ વધુનો ઘટાડો જોવા મળ્યો છે. બજારના જાણકારોના જણાવ્યા પ્રમાણે ડોલરની મજબૂતાઇ તથા સ્થાનિક બજારમાં ૮ નવેમ્બર બાદ ઊભી થયેલી ક્રાઇસિસના પગલે કાળાં નાણાં થકી જ્વેલરી બજારમાં જોવા મળી રહેલી ખરીદી તદ્દન અટકી જતાં જ્વેલરી બજાર ઉપર તેની અસર જોવા મળી હતી. બે દિવસમાં સોનામાં ૧૫૦૦ રૂપિયા કરતાં પણ વધુનો કડાકો જોવાઇ ચૂક્યો છે. તે જ પ્રમાણે સોના પાછળ ચાંદીમાં પણ રૂ. ૧૦૦૦થી પણ વધુનો ઘટાડો જોવાઇ ૪૦,૦૦૦ની સપાટી તોડી નીચે ૩૯,૫૦૦ની સપાટીએ ભાવ ખૂલ્યો હતો. ઉલ્લેખનીય છે કે ૯ નવેમ્બર બાદ વૈશ્વિક બજારમાં સોનામાં ૧૬૦ ડોલરથી પણ વધુનો ઘટાડો જોવાઇ ચૂક્યો છે, જોકે સ્થાનિક બુલિયન બજારના જાણકારોના જણાવ્યા પ્રમાણે લાંબા ગાળા માટે ઘટાડે રોકાણ ફાયદેમંદ પુરવાર થઇ શકે છે. ૨૦ જાન્યુઆરી બાદ રાષ્ટ્રપ્રમુખ તરીકે ટ્રમ્પ શાસનમાં આવતાં મેટલ સેક્ટરમાં મજબૂત સુધારાની ચાલ જોવાઇ શકે તેવો મત નિષ્ણાયો દ્વારા વ્યક્ત કરાઇ રહ્યો છે.